CELEX: 52002PC0036
Language: el
Date: 2002-02-01
Title: Πρόταση απόφασης του Συμβουλίου σχετικά με τη θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Λετονίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι κρατικές ενισχύσεις που χορηγεί η Λετονία

Avis juridique important

|

52002PC0036

Πρόταση απόφασης του Συμβουλίου σχετικά με τη θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Λετονίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι κρατικές ενισχύσεις που χορηγεί η Λετονία  /* COM/2002/0036 τελικό - ACC 2002/0031 */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Λετονίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι κρατικές ενισχύσεις που χορηγεί η Λετονία(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Το παρόν έγγραφο αποτελεί πρόταση σχετικά με την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι κρατικές ενισχύσεις που χορηγεί η Λετονία.Σύμφωνα με το άρθρο 64 παράγραφος 4 στοιχείο α) της ευρωπαϊκής συμφωνίας, τα μέρη αναγνωρίζουν ότι, κατά τα πρώτα πέντε έτη μετά την έναρξη ισχύος της εν λόγω συμφωνίας, οι κρατικές ενισχύσεις που χορηγεί η Λετονία αξιολογούνται αφού ληφθεί υπόψη το γεγονός ότι η Λετονία θεωρείται περιοχή όμοια με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.Στις 20 Μαρτίου 2001, το συμβούλιο σύνδεσης ΕΕ- Λετονίας εξέδωσε την απόφαση αριθ. 3/2001 σχετικά με την παράταση, για μία περαιτέρω πενταετία, του χαρακτηρισμού της Λετονίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας, Η απόφαση άρχισε να εφαρμόζεται την 1η Ιανουαρίου 2000 και παύει να ισχύει στις 31 Δεκεμβρίου 2004.Το άρθρο 2 της απόφασης αριθ. 3/2001 υποχρέωνε τη Λετονία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II. Σ'αυτή τη βάση, η λετονική αρχή παρακολούθησης των κρατικών ενισχύσεων και η Ευρωπαϊκή Επιτροπή αξιολόγησαν από κοινού την επιλεξιμότητα της περιοχής καθώς και τις μέγιστες εντάσεις ενίσχυσης της εν λόγω περιοχής για να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [1].[1]  ΕΕ C 74 της 10.3.1998, σ. 9.2. Σύμφωνα με τις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις, στην περίπτωση περιοχών που εμπίπτουν στο άρθρο 87 παράγραφος 3 στοιχείο α) της συνθήκης, η ένταση της περιφερειακής ενίσχυσης δεν πρέπει σε γενικές γραμμές να υπερβαίνει το 50% του ΚΙΕ, με εξαίρεση τις ιδιαίτερα απομεμακρυσμένες περιοχές, όπου μπορεί να φθάσει το 65% του ΚΙΕ. Στις περιοχές του επιπέδου NUTS II, οι οποίες είναι επιλέξιμες βάσει του άρθρου 87 παράγραφος 3 στοιχείο α), και των οποίων το κατά κεφαλή ΑΕΠ/ΠΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 50% του ΚΙΕ. Το ΑΕΠ/ΠΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να συνδέονται με τον μέσο όρο της τελευταίας τριετίας για την οποία υπάρχουν στατιστικά στοιχεία.Όλα τα προαναφερθέντα ανώτατα όρια είναι δυνατό να αυξηθούν κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις [2]. Συνιστούν, ωστόσο, ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης. Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται, ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις.[2]  ΕΕ L 107 της 30.4.1996, σ. 4.3. Η Επιτροπή υποβάλλει την κοινή πρόταση στο Συμβούλιο και του ζητεί να θεσπίσει τη συνημμένη πρόταση απόφασης της επιτροπής σύνδεσης.2002/0031 (ACC)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Λετονίας, αφετέρου, όσον αφορά την έγκριση ενός χάρτη περιφερειακών ενισχύσεων βάσει του οποίου θα αξιολογηθούν οι κρατικές ενισχύσεις που χορηγεί η ΛετονίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,την πρόταση της Επιτροπής,το άρθρο 64 παράγραφος 4 στοιχείο α) της ευρωπαϊκής συμφωνίας,το άρθρο 4 παράγραφος 2 των διατάξεων εφαρμογής των ρυθμίσεων περί κρατικών ενισχύσεων της ευρωπαϊκής συμφωνίας,την απόφαση αριθ. 3/2001 του συμβουλίου σύνδεσης ΕΕ-Λετονίας της 20ης Μαρτίου 2001 σχετικά με την παράταση, για μία περαιτέρω πενταετία, του χαρακτηρισμού της Λετονίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας,Εκτιμώντας τα εξής:(1) Το άρθρο 2 της απόφασης αριθ. 3/2001 υποχρέωνε τη Λετονία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ τα οποία έχουν εναρμονιστεί σε επίπεδο NUTS II.(2) Η λεττονική αρχή παρακολούθησης των κρατικών ενισχύσεων και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών προκειμένου να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [3].[3]  ΕΕ C 74 της 10.3.1998, σ. 9(3) Σύμφωνα με την προαναφερθείσα απόφαση, υποβάλλεται κοινή πρόταση στην επιτροπή σύνδεσης η οποία λαμβάνει και τη σχετική απόφαση.(4) Σύμφωνα με τις κατευθυντήριες γραμμές της Κοινότητας για τις κρατικές περιφερειακές ενισχύσεις, στην περίπτωση περιοχών που εμπίπτουν στο άρθρο 87 παράγραφος 3 στοιχείο α) της συνθήκης, η ένταση της περιφερειακής ενίσχυσης δεν πρέπει σε γενικές γραμμές να υπερβαίνει το 50% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 65% του ΚΙΕ.(5) Στις περιοχές του επιπέδου NUTS II, οι οποίες είναι επιλέξιμες βάσει του άρθρου 87, παράγραφος 3, στοιχείο α), και των οποίων το κατά κεφαλή ΑΕΠ/ΠΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 50% του ΚΙΕ.(6) Το ΑΕΠ/ΠΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να συνδέονται με τον μέσο όρο της τελευταίας τριετίας για την οποία υπάρχουν στατιστικά στοιχεία.(7) Όλα τα προαναφερθέντα ανώτατα όρια δύνανται να αυξάνονται κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις [4], και συνιστούν ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης.[4]  ΕΕ L 107 της 30.4.1996, σ. 4.(8) Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις.(9) Η σοβαρότητα και η ένταση των περιφερειακών προβλημάτων που αντιμετωπίζονται με τις ενισχύσεις πρέπει να αξιολογούνται εντός του ευρύτερου πλαισίου όλων των χωρών που έχουν συνάψει ευρωπαϊκές συμφωνίες με τις Ευρωπαϊκές Κοινότητες.(10) Η Λεττονία συνιστά ενιαία περιοχή NUTS II, με κατά κεφαλή ΑΕΠ/ΠΑΔ που δεν υπερβαίνει το 60% του κοινοτικού μέσου όρου, σύμφωνα με τα στατιστικά στοιχεία που είναι διαθέσιμα για τα έτη 1996-1998.(11) Η σχετική κατάσταση κάθε περιοχής επιπέδου NUTS IIΙ δεν δικαιολογεί καμία διαφοροποίηση του επιπέδου της περιφερειακής ενίσχυσης.(12) Οι μέγιστες εντάσεις της ενίσχυσης που ισχύουν για τη συγκεκριμένη χώρα, όπως εκτιμήθηκαν από κοινού από την λεττονική αρχή παρακολούθησης των κρατικών ενισχύσεων και από την Ευρωπαϊκή Επιτροπή, είναι σύμφωνες με τις απαιτήσεις που καθορίζονται στις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις,ΑΠΟΦΑΣΙΖΕΙ:Η θέση που πρόκειται να λάβει η Κοινότητα στην επιτροπή σύνδεσης η οποία συγκροτήθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Λετονίας, αφετέρου, όσον αφορά την έγκριση ενός χάρτη περιφερειακών ενισχύσεων βασίζεται στο σχέδιο απόφασης της επιτροπής σύνδεσης που επισυνάπτεται στην παρούσα απόφαση.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣΥΝΔΕΣΗ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΛΕΤΟΝΙΑΣ-Η επιτροπή σύνδεσης-ΑΠΟΦΑΣΗ ΑΡΙΘ. .../2001 ΤΗΣ ΕΠΙΤΡΟΠΗΣ ΣΥΝΔΕΣΗΣΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ,ΚΑΙ ΤΗΣ ΛΕΤΟΝΙΑΣ, ΑΦΕΤΕΡΟΥ,της ...σχετικά με την έγκριση ενός χάρτη περιφερειακών ενισχύσεων βάσει του οποίου θααξιολογηθούν οι κρατικές ενισχύσεις που χορηγεί η ΛετονίαΗ ΕΠΙΤΡΟΠΗ ΣΥΝΔΕΣΗΣ,Έχοντας υπόψη:την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Λετονίας, αφετέρου [5] και ιδίως το άρθρο 64, παράγραφος 4 στοιχείο α).[5]  ΕΕ L 26, 2.2.1998, σ. 3-255.το άρθρο 4 παράγραφος 2 των διατάξεων εφαρμογής των ρυθμίσεων περί κρατικών ενισχύσεων της ευρωπαϊκής συμφωνίας.την απόφαση αριθ. 3/2001 του συμβουλίου σύνδεσης ΕΕ-Λετονίας της 20ης Μαρτίου 2001 σχετικά με την παράταση, για μία περαιτέρω πενταετία, του χαρακτηρισμού της Λεττονίας ως περιοχής εξομοιούμενης με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας,Εκτιμώντας τα εξής:(1) Το άρθρο 2 της απόφασης αριθ. 3/2001 υποχρέωνε τη Λεττονία να υποβάλει στην Ευρωπαϊκή Επιτροπή, εντός έξι μηνών από την ημερομηνία έκδοσης της απόφασης, τα στοιχεία για το κατά κεφαλή ΑΕΠ, τα οποία έχουν εναρμονιστεί σε επίπεδο NUTS II.(2) Η λεττονική αρχή παρακολούθησης των κρατικών ενισχύσεων και η Ευρωπαϊκή Επιτροπή αξιολόγησαν από κοινού την επιλεξιμότητα των περιοχών καθώς και τις μέγιστες εντάσεις ενίσχυσης των εν λόγω περιοχών προκειμένου να καταρτιστεί ο χάρτης περιφερειακών ενισχύσεων σύμφωνα με τις κατευθυντήριες γραμμές της Κοινότητας για τις κρατικές ενισχύσεις περιφερειακού χαρακτήρα [6].[6]  ΕΕ C 74 της 10.3.1998, σ. 9(3) Σύμφωνα με την προαναφερθείσα απόφαση, υποβάλλεται κοινή πρόταση στην επιτροπή σύνδεσης η οποία λαμβάνει και τη σχετική απόφαση.(4) Σύμφωνα με τις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις, στην περίπτωση περιοχών που εμπίπτουν στο άρθρο 87 παράγραφος 3 στοιχείο α) της συνθήκης, η ένταση της περιφερειακής ενίσχυσης δεν πρέπει σε γενικές γραμμές να υπερβαίνει το 50% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 65% του ΚΙΕ.(5) Στις περιοχές του επιπέδου NUTS II, οι οποίες είναι επιλέξιμες βάσει του άρθρου 87, παράγραφος 3, στοιχείο α), και των οποίων το κατά κεφαλή ΑΕΠ/ΠΑΔ είναι υψηλότερο από το 60% του κοινοτικού μέσου όρου, η ένταση της περιφερειακής ενίσχυσης δεν πρέπει να υπερβαίνει το 40% του ΚΙΕ, με εξαίρεση τις ιδιαίτερα απομεμακρυσμένες περιοχές όπου μπορεί να φθάσει το 50% του ΚΙΕ.(6) Το ΑΕΠ/ΠΑΔ κάθε περιοχής και ο κοινοτικός μέσος όρος που πρόκειται να χρησιμοποιηθούν για την ανάλυση πρέπει να συνδέονται με τον μέσο όρο της τελευταίας τριετίας για την οποία υπάρχουν στατιστικά στοιχεία.(7) Όλα τα προαναφερθέντα ανώτατα όρια δύνανται να αυξάνονται κατά 15 ποσοστιαίες μονάδες (ακαθάριστο) στην περίπτωση που η ενίσχυση χορηγείται σε μικρές και μεσαίες επιχειρήσεις [7], και συνιστούν τα ανώτατα όρια που ισχύουν για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης.[7]  ΕΕ L 107 της 30.4.1996, σ. 4.(8) Κάτω από τα ανώτατα αυτά όρια, θα διασφαλιστεί ότι η ένταση της περιφερειακής ενίσχυσης προσαρμόζεται ώστε να αντανακλά τη σοβαρότητα και την ένταση των περιφερειακών προβλημάτων που αντιμετωπίζονται με τις ενισχύσεις.(9) Η σοβαρότητα και η ένταση των περιφερειακών προβλημάτων που αντιμετωπίζονται με τις ενισχύσεις πρέπει να αξιολογούνται εντός του ευρύτερου πλαισίου όλων των χωρών που έχουν συνάψει ευρωπαϊκές συμφωνίες με τις Ευρωπαϊκές Κοινότητες.(10) Η Λετονία συνιστά ενιαία περιοχή NUTS II, με κατά κεφαλή ΑΕΠ/ΠΑΔ που δεν υπερβαίνει το 60% του κοινοτικού μέσου όρου, σύμφωνα με τα στατιστικά στοιχεία που είναι διαθέσιμα για τα έτη 1996-1998.(11) Η σχετική κατάσταση κάθε περιοχής επιπέδου NUTS IIΙ δεν δικαιολογεί καμία διαφοροποίηση του επιπέδου της περιφερειακής ενίσχυσης.(12) Οι μέγιστες εντάσεις της ενίσχυσης που ισχύουν για τη συγκεκριμένη χώρα, όπως εκτιμήθηκαν από κοινού από την λεττονική αρχή παρακολούθησης των κρατικών ενισχύσεων και από την Ευρωπαϊκή Επιτροπή, είναι σύμφωνες με τις απαιτήσεις που καθορίζονται στις κατευθυντήριες γραμμές της Κοινότητας σχετικά με τις κρατικές περιφερειακές ενισχύσεις,ΑΠΟΦΑΣIΖΕI:Άρθρο 1Η μέγιστη ένταση ενίσχυσης που ισχύει για τη Λετονία περιορίζεται, σε καθαρό ισοδύναμο επιχορήγησης, στο 50%.Άρθρο 2Η μέγιστη ένταση ενίσχυσης που αναφέρεται στο άρθρο 1 είναι δυνατό να αυξηθεί κατά 15 ποσοστιαίες μονάδες (ακαθάριστο) στην περίπτωση ενίσχυσης που χορηγείται σε μικρές και μεσαίες επιχειρήσεις [8] Συνιστά ένα ανώτατο όριο που ισχύει για το σύνολο της ενίσχυσης όταν αυτή χορηγείται με ταυτόχρονη εφαρμογή περισσότερων καθεστώτων περιφερειακών ενισχύσεων, και ανεξάρτητα από το κατά πόσο προέρχεται από τοπικές, περιφερειακές, κρατικές ή κοινοτικές πηγές χρηματοδότησης.[8]  ΕΕ L 107 της 30.4.1996, σ. 4.Άρθρο 3Η παρούσα απόφαση αρχίζει να ισχύει την ημέρα της έκδοσής της. Λήγει στις 31 Δεκεμβρίου 2004, ή την ημερομηνία της προσχώρησης της Λετονίας στην ΕΕ, ανάλογα με το ποια ημερομηνία είναι προγενέστερη.Βρυξέλλες,Για την επιτροπή σύνδεσηςΟ Πρόεδρος